《桂林诸山》
清代·何桂珍

边山锐上名融丘，尝从经师受《尔雅》。箭簇突兀雁翎刷，刀《峥嵘鹈膏泻。

仙人身披古色裘，捧持天仗骑骓马。狂风吹落蛮云中，散为桂林画分野。

大舰如拖五丈樯，广屋如侧千鳞瓦。作诗犹隘昔人吟，入画竟无妙手写。

晴红雨翠万态供，酒樽游榼千场惹。使人倦眼等閒开，如彼禅栖不妨假。

省门病起意何如，遥对琼峰挥玉斝。小山招饮有吾侪，请看闺中同志者。

作者简介：何桂珍，字梅因，善化人。上虞广西庆远同知俞维藩室，光绪癸巳举人、内阁侍读俞寿沧母。有《枸橼轩诗钞》。